Pintat i López executen el pacte antiDA\nTerceravia s’havia compromès a presentar cinc llistes a canvi que el PS fes candidatura a Sant Julià\nPintat i López, al Consell General. / ARXIU\nAndorra la VellaQuan Josep Pintat va instar a que els escassos simpatitzants que té terceravia fora de Sant Julià que fessin llista a Andorra la Vella, Escaldes, Encamp i Ordino va haver una incredulitat general per la petició. Excepte Andorra la Vella, a la resta de parròquies era una quimera fer una llista a menys que s’agafés la fórmula, segons fonts properes a la formació, “d’agafar al primer que passa pel carrer o demanar a amics i familiars perquè omplissin tota la candidatura”.\nDurant la preparació de llistes s’han viscut situacions paradoxals, segons diferents fonts coneixedores del cas. Per exemple, hi havia militants que no coneixien part dels noms de la llista que se’ls estava posant al davant. La d’Escaldes va entrar al comú a sis minuts del límit després d’estar a tres persones de tancar quan faltaven dues hores per a les dotze.\nDiverses vegades s’ha fet arribar a Pintat que no tenia sentit fer llistes testimonials per anar ‘a l’escorxador electoral’ quan, a més han passat només uns mesos dels mals resultats electorals de terceravia a Encamp, Escaldes o Ordino. El partit va sumar, en la circumscripció nacional 39 vots a Canillo, 105 a Encamp o 88 a Ordino. A Escaldes en va fer 195, 22 més que Eusebi Nomen. Els percentatges de vot van anar del 4 al 7% i l’escenari hauria estat del tot negatiu si el resultat a Sant Julià no hagués distorsionat el volum de suport. A la parròquia lairediana va rebre més de 800 suports, mentre que a les altres sis parròquies juntes, amb dues amb molta més massa electoral que Sant Julià, en va sumar un miler en total.\nPintat, segons fonts d’UL, s’ha adonat que està en una posició molt complicada. No va acceptar entrar al Govern amb els demòcrates i s’ha quedat en terra de ningú. Ni governa ni té protagonisme com a oposició ja que aquest rol és del PS. La situació amenaça amb quatre anys d’intrascendència i si es consolida el pacte DA-L’A, la marginalitat política pot fer-se massa llarga. L’única forma de revertir la realitat, segons les mateixes fonts, és aconseguir que demòcrates i liberals trenquin i Xavier Espot es vegi obligat a tornar a demanar a Pintat que entri en coalició.\nPer trencar el pacte de govern només hi ha un camí a curt termini: una gran resultat del PS a les comunals amb victòries en diferents parròquies. L’única forma que té Pintat d’ajudar el PS és fer llista en el màxim de circumscripcions possible perquè les llistes de terceravia resten vots a DA o els liberals, però mai als socialdemòcrates, que ideològicament són com pols oposats.\nLes dues forces van acordar un intercanvi. Si Pintat feia llista a la major part de parròquies i augmentava les opcions del PS, els socialdemòcrates farien llista a Sant Julià (on la intenció era integrar-se en una plataforma i així s’havia acordat) perquè Unió Laurediana es garantia d’aquesta manera que hi haurien tres llistes i s’evitava l’únic escenari en el qual suposadament poden perdre les eleccions: un cara a cara on totes les forces fora d’UL anessin unides.\nEl pacte es va dissenyar coincidint amb una sessió de Consell General on Pintat i Pere López es va intercanviar el suport a iniciatives. Això va suposar que el grup més conservador del Consell acabés votant a favor de fer pisos socials amb els diners dels fons de pensió de vellesa, un suport inèdit. Per donar compliment a la seva part, Pintat ha hagut de forçar tant als simpatitzants de terceravia, que en bona part no veien clar anar a unes eleccions sense opcions. Però al final Pintat ha complert: llistes arreu excepte a Canillo, comptant que a la Massana van dins de Ciutadans Compromesos, on en aquest cas coincideixen amb DA. Pere López també ha complert i hi ha llista del PS a Sant Julià.\nEC2019 Pere López Josep Pintat


Next Generation EU - Resum PERTE de Digitalització del cicle de l’aigua. ACCIÓ - Agència per la Competitivitat de l'Empresa\nEl PERTE de “Digitalització del cicle de l’aigua” té com a objectiu modernitzar el cicle d'aigua a través de tres eines: la digitalització, la innovació i la formació. D'aquesta manera, la gestió de l’aigua serà eficient i sostenible. Aquest objectiu general es concreta en els següents quatre objectius específics:\nMillorar el coneixement dels usos de l'aigua per consolidar una gestió integrada dels recursos hídrics i la millora de l'eficiència en l'ús de l'aigua a Espanya, així com minimitzar l'impacte del canvi climàtic.\nIncrementar la transparència en la gestió de l'aigua a Espanya i de la informació disponible per les administracions, usuaris, consumidors i associacions en general de forma que s'estableixin les bases per conscienciar la població i els usuaris de l'aigua de l’ús responsable i sostenible de la mateixa, així com enfortir i desenvolupar les capacitats de les entitats gestories del cicle integral de l’aigua.\nContribuir al compliment dels objectius ambientals establerts en la planificació hidrològica en les diferents masses d'aigua, a la lluita davant la contaminació de les aigües, al compliment dels cabals ecològics i, en general, a l'impuls a la gestió del domini públic hidràulic i la protecció de les aigües.\nGenerar ocupació d'alta qualificació tècnica, invertint en innovació i tecnologia.\nPer tal d’assolir aquests objectius, el PERTE estableix un total de 4 línies d'actuació que abasten de manera íntegra la gestió del cicle hidrològic:\nLínia d’actuació 1: Millora de la governança en matèria de gestió dels usos de l’aigua.\nLínia d’actuació 2: Impuls a la digitalització dels organismes de conca. Les actuacions previstes dins d’aquesta línia són les següents:\nDigitalització de la gestió administrativa de l’administració hidràulica.\nImplantació del Registre d’Aigües electrònic.\nImpulsar el desenvolupament tecnològic de les xarxes d’informació hidrològica.\nImpuls i avenç en la modelització numèrica del cicle hidrològic i coordinació amb l'AEMET.\nElaborar el Llibre Digital de l'Aigua com a mesura de governança i transparència.\nModelització digital a través de la metodologia BIM de les obres hidràuliques de titularitat estatal i un programa específic per a la digitalització de seguretat de preses i embassaments.\nMillora dels sistemes informàtics existents de l'estat, la qualitat de les aigües i les condicions hidromorfològiques de les diferents masses d'aigua.\nLínia d’actuació 3: Desenvolupament de programes d'ajuts per a l'impuls a la digitalització dels diferents usuaris de l'aigua a Espanya.\nLínia d’actuació 4: Foment de la formació i innovació en competències digitals en l'administració i la gestió de l'aigua. Dins d’aquesta línia s’estableixen les mesures d’actuació següents:\nElaboració de guies tècniques, recomanacions i materials divulgatius sobre els programes de digitalització i la transformació digital associada.\nProgrames d’innovació específics i formació per a personal implicat en la digitalització de cada agent implicat.\nDesenvolupament i col·laboració en projectes de R+D+i específics per a la gestió de l’aigua.\nDesenvolupament de campanyes de divulgació i formació destinades a la ciutadania en general i als usuaris de l’aigua.\nEn relació al Pla de Recuperació, Transformació i Resiliència, el PERTE de Digitalització del cicle de l’aigua està relacionat amb els components 5, 11 i 17. Aquests components guarden relació amb la preservació de l'espai litoral i els recursos hídrics, la modernització de les administracions a Espanya i l’enfortiment de les capacitats del sistema nacional de ciència, tecnologia i innovació.\nAquest PERTE pretén mobilitzar 3.060 milions d’euros, comptant amb una inversió pública directa de 1.940 milions d'euros i estimant-se la mobilització de 1.120 milions d'euros de col·laboració públic-privada.\nReferència legal Resum executiu 24-03-2022


La Caixa compra el negoci de banca privada de Morgan Stanley a Espanya | EFE | Economia | El Punt Avui\nLa Caixa compra el negoci de banca privada de Morgan Stanley a Espanya\nLa Caixa ha tancat avui la compra del negoci de banca privada del grup Morgan Stanley a Espanya que inclou les seves gestores d'actius i de pensions, segons que han informat les dues entitats a dues comunicats.\nLa compra s'ultimarà tan aviat com s'obtinguin les autoritzacions dels organismes competents i ens reguladors. Aquesta operació permetrà potenciar el negoci de banca privada de l'entitat catalana que persegueix com a prioritat l'objectiu de "ser líders en aquest segment, en línia amb el Pla Estratègic 2007-2010".\nEls termes de l'acord no s'han fet públics i el seu tancament es preveu per al segon trimestre del present any. També està previst que posteriorment participi en aquesta operació Criteria CaixaCorp adquirint la gestora d'actius i la de pensions.\nPer al president de "la Caixa", Isidro Fainé, l'adquisició "és una oportunitat que encaixava amb les línies estratègiques de l'entitat per als pròxims anys, que contemplen situar la divisió de banca privada en una posició de lideratge a Espanya".\nDe la seva banda, el copresident de Morgan Stanley, James Gorman, afirma: "aquesta venda respon a l'estratègia de centrar els nostres esforços en banca privada internacional en els segments de mercat de molt alts patrimonis".\nL'entitat nord-americana disposa a Espanya d'una xarxa de més de 430 professionals especialitzats en banca privada i gestiona un patrimoni d'uns 9.000 milions d'euros.\nSobre "la Caixa", la seva divisió actual de banca privada atén 8.000 clients i un volum de negoci que supera els 16.600 milions d'euros.\nLa caixa d'estalvis se situarà amb aquesta adquisició entre les tres primeres entitats espanyoles de banca privada en arribar als 25.000 milions de volum de negoci.\nL'operació també reforça a Invercaixa, la gestora de fons d'inversió de "la Caixa" ja que la seva quota de mercat, que actualment és del 5,5%, passarà a ser del 7,5%.\nEls directius de les dues entitats han mantingut una reunió per explicar el procés d'integració d'equips.\nJP Morgan Chase compra el banc Bear Stearns per només 2 dòlars per acció\nLa Caixa elimina les comissions per a joves\nLa Caixa reforça els serveis des del mòbil\nLa Caixa ja ha lliurat 841 dels 3.000 habitatges protegits previstos fins a l'any 2012\n"En moments difícils és quan fa més falta l'obra social"\nLa Caixa obté la llicència per obrir la primera sucursal d'una entitat de l'estat espanyol al Marroc


Com cuidar les joies?\nLes joies ben cuidades poden lluir com el primer dia durant molt de temps\nPoques coses tens més valuoses que les teves joies. I no es tracta només del valor material de l'or, la plata o altres metalls i gemmes que puguin portar. Sovint, el seu major valor és el valor sentimental. Un exemple clar d'això són les aliances de casament.\nAquests sentiments, aquest valor emocional no s'espatlla amb el temps, però tots els materials requereixen les teves atencions per a que mantinguin, el màxim temps possible, la seva bellesa original.\nLes aliances es ratllen amb l'ús?\nSegurament res passarà més temps en contacte directe amb la teva pell, al llarg dels anys, que el teu anell de casament. Per això, és important que evitis, en la mesura del possible, les agressions a les quals es pot veure sotmès. Mentre la teva pell es va regenerant contínuament, l'aliança, en canvi, va «memoritzant» el teu dia a dia..\nSi recordes l'última vegada que et vas fer un petit tall al dit, recordaràs també que, mentre va curar, tenies la sensació que «contínuament et donaves cops just allà». O que, si et pintes les ungles i no tens la suficient paciència d'esperar fins que estiguin del tot seques, sempre s'acaben «marcant». Són només un parell d'exemples que constantment ens colpegem els dits.\nÚnicament es tracta que tinguis present per què es ratlla el teu anell i que sàpigues què fer per restaurar el seu «envelliment», sense preocupar-te massa. De la mateixa manera que acudim al metge quan tenim algun problema, o que anem a la perruqueria per restaurar els nostres cabells, amb les joies passa el mateix. Vés periòdicament al teu joier, perquè les netegin, reparin o restaurin. Et costarà menys que una sessió de perruqueria i tornaràs a les teves joies la seva original esplendor. Això sí, si evites algunes agressions, espaiaràs més les teves visites...\nLes agressions que et comentem a continuació són causades per petits però continus cops o esgarrapades, així com per l'acció d'alguns dels centenars de productes químics que estan al nostre voltant i que, en entrar en contacte amb les joies, poden fer-les malbé. A vegades podem evitar-les:\nLa platja: No és un lloc adequat per anar amb joies. Un alegre dia de jocs a la vora del mar pot arruïnar el millor dels acabats del millor dels anells. La sorra no és altra cosa que roques triturades per l'erosió, al llarg de milers d'anys, i com qualsevol roca, ratlla el metall. Per la seva banda, l'aigua del mar conté moltíssima sal, i deixa dipòsits de sal (el polsim blanc que et queda sobre la pell després d'assecar-te al sol a la platja) que desllueixen totes les superfícies.\nEl treball o l'esport: No et direm que no hagis de anar a treballar amb les joies posades: al capdavall, les tenim per lluir-les, i passem massa hores treballant com per renunciar-hi. Però hi ha certs treballs que podries estalviar-se'ls, especialment si són pesats. Carregar, traslladar o apilar caixes (de fruites, de llibres, de components...) són tasques que aniran ratllant, colpejant i agredint la superfície de les teves joies. El mateix és vàlid per a les activitats esportives.\nLes feines domèstiques: Les tasques de neteja no haurien de realitzar-se amb les joies posades. Lleixius, detergents, productes per a mobles, netejavidres, salfumants, etc., són abrasius i poden erosionar i deteriorar les teves joies més estimades. Hauries de fer les tasques sempre amb guants, simplement per protegir les teves mans, i sense joies. Quan cuinem, d'altra banda, ho fem sobretot amb estris metàl·lics, vidres o ceràmiques i, per la seva composició, cap d'ells tracta bé les joies.\nDormir amb anells: Moltes persones dormen amb els seus anells posats, sobretot amb l'aliança de casament, que és l'anell que més pateix, perquè gairebé mai ens el traiem. Dormir amb joies comporta algun risc, sobretot si tenen pedres encastades. Els llençols no els faran cap mal, però al girar-te pots colpejar-lo sense voler amb la tauleta de nit, o quedar-te dormint a sobre de l'anell, sotmetent l'encast de les pedres a pressions superiors al normal. Et pot semblar una exageració però on millor dormiran els teus anells, fins al matí següent, és al teu joier.\nPerfums i maquillatges: Maquillar-se i perfumar-se forma part del mateix ritual pel qual portem joies: Agradar-nos més. Aquí el problema no és combinar les dues coses: El problema és l'ordre. Posa't primer el perfum, laca o maquillatge de manera que posar-te les joies sigui l'últim pas abans de sortir de casa.\nVernís transparent: És un consell que corre per internet, i que és una autèntica bogeria. Es tracta d'intentar protegir les teves joies envernissant-les. Com si fossin un moble! Pot ser vàlid per protegir bijuteria barata, però mai per les teves joies!. En general, no hauríem de fer cas dels consells que corren per internet si no sabem els coneixements de qui els ha escrit i de si el que expliquen es pot aplicar a totes, algunes, o cap de les teves joies. Davant el dubte acudeix a la teva joieria de confiança. Haurien de poder-te aconsellar amb molta més seguretat.\nCom i on guardar les teves joies quan no les uses?\nSi quan te les treus, van directament a un recipient (diguem-li "joier", si vols) on estan tots els teus penjolls, polseres i anells barrejats, no és la millor manera de conservar-les. Cada vegada que les deixis, es fregaran unes amb les altres i quan remenis per trobar l'arracada que et falta, o intentis treure el penjoll, la cadeneta s'ha enredat, estaràs empenyent unes joies contra altres...\nEl joier: És el millor lloc per guardar les teves joies. No importa el seu estil, ni la seva mida ja que dependrà del nombre i grandària de les peces que hagis de guardar. És important que es pugui tancar, que estigui encoixinat per dins (ja que deixar les joies en una caixa de fusta és el mateix que deixar-les en un calaix) i que tingui compartiments, per separar i protegir unes joies d'altres. Cada anell ha de "viure" separat. Molts joiers tenen una part amb "talls" allargats al folre protector, perquè puguis encaixar-hi els teus anells. Si no et va bé tenir un joier, pots guardar cada joia en una bosseta a part. Poden ser de seda o vellut, o fins i tot aquestes petites bossetes amb tancament hermètic "Zipp", que et permetran veure quina peça hi ha dins.\nCom netejar les aliances?\nPer netejar els teus anells és suficient utilitzar, de tant en tant, un drap suau humitejat lleugerament en aigua i sabó. No utilitzis mocadors de paper, la cel·lulosa ratlla. Si porta diamants fes servir un raspall de fibres fines i sabó líquid dissolt en aigua temperada.\nCompta que el teu anell canviarà amb el pas del temps. Si tenia un acabat matisat molt suau s'anirà polint amb l'ús diari, i si el seu acabat polit era com un mirall, anirà perdent una mica de la seva brillantor. Aquests signes de desgast afegeixen un toc personal a l'anell i no es consideren un defecte. No obstant això, si prefereixes l'acabat original que vas escollir quan vas comprar l'anell pots fer-ho restaurar amb la freqüència que desitgis.\nEsperem que aquestes indicacions et siguin d'utilitat, i puguis sempre lluir unes joies boniques, a l'alçada del que signifiquen per a tu.


L'hidròxid de potassi s'utilitza en la indústria electroquímica per al galvanoplàstia, el gravat, etc. En la indústria tèxtil, s'utilitza en la impressió i tenyit, blanqueig i mercerització, i s'utilitza àmpliament com a matèria primera principal per a la fabricació de fibres sintètiques i fibres de polièster. A més, també s'utilitza en metal·lúrgia, escalfador i desgreixatge de cuir. Química química bàsica, utilitzada en medicina, indústria química diària, etc. Un absorbent utilitzat com a reactiu analític, un reactiu de saponificació, diòxid de carboni i humitat, i també en la indústria farmacèutica.\n2, principalment utilitzat per a la producció de potassi de matèries primeres, com el permanganat de potassi, el carbonat de potassi, etc. En la indústria farmacèutica, per a la producció de borohidruro de potassi, spironolactone, alcohol batilo, propionato de testosterona. Per a la producció de sabó de potassi, bateria alcalina, cosmètics en indústria lleugera (com crema, crema i xampú). En la indústria del colorant, utilitzada en la fabricació de colorants reduïts, com la reduïda blau, RSN, etc. En la indústria electroquímica, utilitzada en galvanoplàsties, gravats, etc. En la indústria tèxtil, s'utilitza en la impressió i tenyit, blanqueig i mercerització. , i àmpliament utilitzat com a principal matèria primera per a la fabricació de fibres sintètiques i fibres de polièster. A més, també s'utilitza en metal·lúrgia, escalfador i desgreixatge de cuir.


El 20 de desembre de 2006, l’Assemblea General de les Nacions Unides va aprovar la resolució per la qual es declarava el 2011 Any Internacional dels Boscos. Aquesta celebració resultarà útil per prendre major consciència que els boscos són part integrant del desenvolupament sostenible del planeta a causa dels beneficis econòmics, socioculturals i ambientals que proporcionen. Amb aquesta finalitat, es promourà l’acció internacional a favor de l’ordenació sostenible, la conservació i el desenvolupament de tot tipus de boscos, inclosos els arbres fora d’ells.\nEntre les activitats commemoratives de l’Any Internacional dels Boscos figura l’intercanvi de coneixements sobre estratègies pràctiques que afavoreixin l’ordenació forestal sostenible i el retrocés de la desforestació i la degradació dels boscos.\nPer a més informació, podeu consultar la següent pàgina de Nacions Unides: http://www.un.org/en/events/iyof2011\nDins d'aquest context, la biblioteca de Ca l'Oliveres de Lliçà d'Amunt, dedica el mes d'Octubre a aquesta temàtica, mitjançant una exposició de documents i llibres sobre el tema, i amb un programa d'activitats relacionades.\nUna de les activitats destacades, és la xerrada sobre els bolets, a càrrec del micòleg Ramón Pascual, autor de la Guia dels bolets dels Països Catalans. Tindrà lloc a la biblioteca, el 25 d'octubre a les 19h\nMés informació a: www.llicamunt.cat\nPublicat per GOT a 23:29


El domini: http://www.jordipauli.com és propietat de l'empresa Jordi Paulí i Collado, amb el DNI 40306129D. El domicili de l'empresa és Avinguda Jaume I, 28, 4t 1a 17001 Girona. També pot posar-se en contacte amb nosaltres en el Tel. 972412836 o l'e-mail: info@jordipauli.com.\nLa totalitat del contingut d'aquest lloc web està protegit per drets de propietat industrial i intel·lectual que l'usuari d'aquest lloc web ha de respectar. Queda prohibida la reproducció, excepte per a ús privat, la comunicació o distribució dels materials inclosos en aquest lloc web sense autorització expresa de Jordi Paulí i Collado.\nJordi Paulí i Collado inclou en el seu lloc web tot un seguit d'enllaços a pàgines dels seus clients i proveïdors, únicament amb la intenció de fer publicitat dels treballs efectuats per encàrrec d'aquests. Jordi Paulí i Collado no es fa responsable de les informacions comercials contingudes en aquests llocs o de qualsevol dels serveis o pràctiques que es vinculin o relacionin amb les pàgines web enllaçades.\nDe conformitat amb el que disposa la Llei Orgànica 15/1999, de 13 de desembre, de Protecció de Dades de Caràcter Personal (LOPD), l'informem que les seves dades personals són incorporades en fitxers titularitat de Jordi Paulí i Collado amb la finalitat de poder atendre adequadament les seves peticions d'informació i elaborar els pressupostos que puguin sol·licitar-nos. Per exercir els drets d'accés, rectificació, cancel·lació i oposició que contempla la Llei pot dirigir-se mitjançant carta a Avinguda Jaume I, 28, 4t 1a 17001 Girona, Ref. Protecció de dades.


El tècnic Jaume Ponsarnau ha volgut felicitar el seu rival d'esta nit destacant que l'FC Barcelona ha realitzat un partit molt consistent i intel·ligent. Sobre el partit, hem competit bé excepte en el tercer quart. En el tercer quart hem jugat molt malament i hem perdut el control de la situació. El seu defensa ha batut al nostre atac i com a conseqüència, en eixe moment, el Barcelona ha castigat molt la nostra mentalitat. Probablement no hem donat les nostres millors respostes. Ho hem intentat però probablement, si haguérem tingut més encert, haguérem tingut més opcions de guanyar este partit. El que ha passat en el tercer quart és que hem tingut un bon inici i hem trobat bons tirs però els hem fallat. Eixa falta d'eficàcia ens ha condicionat. Hem posat a altres jugadors per a vore si milloràvem eixa eficàcia però no ha passat. En eixe moment, el FC Barcelona ha jugat el seu millor defensa i ens hem parat. Hem tingut molts atacs en els quals hem trobat xicotets avantatges però ens hem parat i hem hagut de començar de nou, amb la pilota lluny de la cistella i pocs segons en el rellotge. Defensivament ells han imposat coses que ens han fet mal. Anàvem encaminats a una derrota dura però hem trobat respostes a través de la nostra defensa en el tercer quart i hem lluitat fins al final.


(37) Economia de pandèmia – Som el que comuniquem\n15 de Mai de 2020 29 de Juliol de 2020 Ignasi Soler Seras\n(37) Economia de pandèmia\n15 de maig de 2030\nLa fi del turisme i l’aviació (civil)\nCapçalera: sol i platja\nAmb la reducció del consum als mínims essencials es van destruir sectors econòmics sencers. En la nova situació molts restaven sobredimensionats i altres es van revelar directament inviables. La majoria es van haver d’adaptar, normalment amb un notable increment de costos de producció i una dràstica reducció del mercat. 1\nPerò existeix el mercat? I és lliure el mercat aquest que es suposa que regula l’economia? Com sempre la resposta va resultar una paradoxa. Per alguns sectors sí i per d’altres no.\nLa indústria turística per exemple. El mercat va desaparèixer des del minut zero de l’epidèmia. Si la mobilitat era el factor determinant en l’expansió del virus, el trasllat de masses de gent d’un lloc a un altre per posar-les en contacte amb altres masses de gent i després tornar-les totes a casa seria com jugar a la ruleta russa però amb metralleta.\nPels “mercats emissors”, com se’n deia, era un drama menor. Eren els estats rics què, com a premi a un any de producció de bens i serveis, podien enviar als seus ciutadans a conèixer món o a passar uns dies en un clima més benigne. Per ells era qüestió de regular el turisme “interior” segons l’evolució de la situació sanitària i la regulació estatal de les mesures de seguretat. Un sector econòmic més.\nPels mercats “receptors”, aquells que havien organitzat el país com una sala de festes per l’esbarjo i al servei dels ciutadans dels països rics, no era un drama sinó una tragèdia. Sense turistes deixaven de funcionar els hotels, una part important dels bars i restaurants, de les sales de festa, dels mitjans de transport i la construcció i serveis de tots aquests equipaments. Mig país aturat sense alternativa.\nL’altre indústria aturada des del minut zero va ser l’aeronàutica. Final inesperat del low cost. Quan al cap de tres anys es van tornar a obrir les fronteres de mica en mica, ja havien desaparegut totes les companyies d’aviació prepandèmia i s’havien tornat a crear empreses estatals, més com a servei estratègic que com a negoci.\nI les fabriques d’avions? Eren poques al món i trencat el mercat haurien d’haver tancat la majoria. Però no. Es van reorientar cap a la fabricació d’armes i el seu negoci fins i tot va créixer i ser més rendible. Una demanda del mercat? Fer la guerra era una necessitat agreujada per la pandèmia? No. Un sector que no depèn del mercat sinó de l’estat i, per tant, de decisions polítiques.\nPrevious (36) La llarga marxa de la ciutat al camp\nNext (38) Economia de pandèmia (2)


La Regidoria d'Esports pinta les pistes i millora la senyalització del Poliesportiu Municipal de Paiporta\nInicio L'Horta Sud Paiporta La Regidoria d'Esports pinta les pistes i millora la senyalització del Poliesportiu...\nLa Regidoria d'Esports de Paiporta ha portat a terme millores en les instal·lacions del Poliesportiu Municipal. En les últimes setmanes s'han pintat totes les pistes i, a més, s'ha millorat la senyalització, amb indicadors més complets, moderns i inclusius.\nEn les noves senyals també s'inclouen mapes d'ubicació, normes d'ús de les diferents instal·lacions, restriccions, característiques tècniques de cada pista i noms oficials d'alguns dels equipaments, com és el Rocòdrom Vicente Aguilar o el Camp de Futbol El Terrer.\nAquestes millores se sumen a altres, com l'obertura des de fa mesos de totes les pistes per a que es puguen gaudir lliurement, sempre que no estiguen reservades. Des de la Regidoria d'Esports també s'han millorat altres aspectes, com l'ampliació de l'aparcament del Poliesportiu, que en els anys de l'anterior equip de govern s'utilitzava en part com a dipòsit de cotxes retirats per la Policia Local, i en breu es recuperarà per als i les usuàries del Poliesportiu.\nAixí mateix, es podran tornar a fer servir els magatzems antigament ocupats per l'Ajuntament, i que ara estaran a disposició dels clubs i entitats esportives, per a que puguen guardar el seu material.\nArtículo anterior'Recrea la Teua Ciutat Educadora' implica a la población joven de Alfafar\nArtículo siguienteValència Turisme apuesta por proyectos mancomunados accesibles, igualitarios y que promuevan el territorio para rodajes


Emotiu minut de silenci a Girona - Diari de Girona\nacn | girona 18.08.2017 | 18:36\nMinut de silenci davant la seu de la Generalitat a Girona ACN\nGirona s'ha sumat als actes de suport a les víctimes dels atemptats terroristes de Barcelona i Cambrils d'aquest dijous amb un minut de silenci davant de l'edifici de la Generalitat. Centenars de persones s'han aplegat a la convocatòria per condemnar els atacs i mostrar la seva solidaritat amb les víctimes. L'alcaldessa, Marta Madrenas, ha llegit un manifest en el qual ha rebutjat les accions terroristes i ha transmès "escalf i estima cap a les víctimes, als seus familiars i amics". "El terrorisme vol amenaçar la societat de convivència de Catalunya, Europa i gran part del món", ha dit tot afegint que "nosaltres no permetrem posar en crisi el nostre model de pau i llibertat". En aquest sentit, ha assegurat que "ni el Yhadisme, ni cap mostra de terror podran canviar la nostre ferma voluntat de viure en unes ciutats i pobles oberts, tolerants i respectuosos".\n"Serem invencibles davant del terror que provoquen aquest atemptat", ha assegurat Madrenas durant la lectura del manifest. La ciutat ha volgut mostrar tot el seu suport a les víctimes i als seus familiars i ha condemnat enèrgicament els atemptats. Durant la lectura del manifest, també han agraït l'actuació dels cossos d'emergències, mèdics, de seguretat i a tots aquells que ajudat en les tasques.\nMinut de silenci a Girona davant la seu de la Generalitat. pic.twitter.com/c4khvFYT0D\n— Clara Julià (@C1araa) 18 d´agost de 2017


El consistori d'Almussafes presenta la seua nova oferta de tallers socioculturals - Vista impresión\nPOBLACIONES » Almussafes » El consistori d'Almussafes presenta la seua nova oferta de tallers socioculturals\nEl consistori d'Almussafes presenta la seua nova oferta de tallers socioculturals\nJueves, 19 de septiembre de 2013 | e6d.es\n• Es manté el preu públic de 25 euros per alumne i curs. Els tallers s'inauguraran el pròxim dia 1 d'octubre\nAmb l'objectiu d'agilitzar la matriculació dels alumnes, des de la Regidoria de Cultura s'ha optat per establir un dia d'inscripció per a cada curs, per la qual cosa durant la primera jornada d'obertura es van realitzar únicament les matriculacions dels cursos de Pintura, deixant ahir dimarts per a Ceràmica, hui dimecres per a Costura, demà dijous per a Tabal i Dolçaina i el divendres per a Teatre. El termini per a la matriculació en cada una de les cinc escoles programades en la present edició finalitzarà dilluns que ve dia 23, jornada dedicada a la inscripció en qualsevol de les cinc opcions si encara quedaren places vacants.\nAlumnes d'altres poblacions no dubten a matricular-se cada any en els tallers municipals, una vegada esgotada la demanda dels propis veïns d'Almussafes. “Sens dubte, el més que raonable preu que establim en els nostres cursos és un al•licient afegit per a la seua participació en els mateixos”, explica la regidora de Cultura, Esperanza Carbonell.\nLa Fera Teatre proposa disciplines que comprenen des del cant modern i la interpretació, fins a les arts escèniques i el teatre i els cursos de piano, guitarra espanyola i elèctrica i cant coral són les apostes del Cercle d'Arts Leopoldo Magenti. Per la seua banda, les associacions de Dones Bolilleras i d'Arts i Oficis convoquen tallers de confecció de boixets i de manualitats, respectivament. Un taller de ceràmica és l'opció proposada pel Club de Ceràmica local i l'elaboració de brodats, boixets, pintures en tela, patchwork i estany són les ofertes de l'Associació d'Ames de Casa. Així mateix, Dansaires del Tramusser convoca el curs de Danses Valencianes.


Ja has resintonitzat el teu televisor? – Ago Telecom\nEscrito el 7 octubre, 2020 Por AGO TELECOM en Sin categoría /\nEl dimarts 6 d’octubre comença la segona apagada de TDT en diverses comunitats.\nEs tracta del cessament de l’emissió duplicada dels diferents canals en diverses bandes de freqüències, també anomenat Segon Dividend Digital.\nL’objectiu d’aquesta relocalització és adaptar tota la infraestructura per als usos que es donaran en el futur al 5G.\n– Comprovar que la comunitat de veïns haja adaptat l’antena de la comunitat.\n– Els clients d’AGO, només cal que resintonitzen els canals.\nCom resintonitze els canals?\nEn general es tracta d’accedir al menú, a la configuració o instal·lació del televisor i prémer en Cerca de canals o Sintonitzar canals. Aquesta cerca ha de ser amb l’opció Antena y sols els canals Digitals. Haurem de prémer OK o acceptar aquesta opció perquè la recerca comence i finalitze amb els nous canals ja sintonitzats.\nDes d’Ago Telecom ja s’han ajustat tots els canals per a que els nostres clients amb televisió d’AGO, resintonitze el seu televisor i puguen realitzar la recerca dels canals.\nDia Internacional contra la Violència i l'Assetjament Escolar


El XI Seminari Valencianista debat sobre la identitat valenciana i la competència lingüística – ACV Tirant lo Blanc\nEl XI Seminari Debat d’Idees Valencianistes va començar dimecres a la Universitat de València amb dues taules redones al voltant de la identitat dels valencians i la competència lingüística a l’administració pública. Les jornades continuaran els propers 10 i 11 de maig amb activitats a Castelló i València sobre la llengua a l’educació i el deute històric valencià.\nEl tret d’eixida de l’XI Seminari Debat d’Idees Valencianistes es va donar amb la projecció del documental “Ser a la frontera sud”, d’El Tempir d’Elx, un audiovisual al voltant de com se senten els valencians i valencianes del sud del país. La projecció va anar seguida d’un debat al voltant de les diferents visions de la identitat que hi ha al conjunt del territori valencià, amb la participació de Lluís Català, director del documental, Josep Enric Escribano, president d’El Tempir d’Elx i Pau Fabregat, de Maestrat Viu. La taula redona va estar moderada per Susanna Pardines, membre del Consell Nacional de l’ACV Tirant lo Blanc i coordinadora del lab d’Identitat i Cultura de la Fundació Nexe.\nEl president d’El Tempir va explicar que la idea de fer el documental va nàixer davant la necessitat de donar a conéixer com se senten els valencians del sud del país i com es veuen a ells mateixos. “La intenció és escoltar a la gent per tractar de vertebrar allò que sembla invertebrable, i vertebrar el País Valencià des del sud”. Escribano va insistir en què la solució per al sud ha de vindre des del sud i en la importància d’escoltar el que pensen els habitants de cada part del territori.\nJosep E. Escribano @guaitasud : “El més important és escoltar com se sent la gent de cada part del territori” #semival17 pic.twitter.com/ROlOGLxuEo\n— ACV Tirant lo Blanc (@acvtirant) 3 de maig de 2017\nPer la seua banda, el director del documental, Lluís Calatà, va explicar com s’havia portat a terme la gravació. “Vam triar persones anònimes que trobàvem als pobles, i el resultat ha sigut d’allò més variat”.\nEl director del documental Lluís Català explica al #semival17 com es va fer “Ser a la frontera sud” pic.twitter.com/vaEwubhRc1\nPau Fabregat, president de Maestrat Viu, va exposar quina és la situació al Maestrat, un territori que representa només l’1% del total de la població del País Valencià. Davant la superpoblació de les comarques on pertanyen Escribano o Català, el Maestrat presenta una realitat molt diferent però ambdós territoris se senten perifèrics i mal atesos per part de l’administració valenciana. “És important que tots ens sentim implicats i que formem part d’un projecte comú de país. Quan t’impliquen, et sents estimat. Si no, et sents alienat i aliè, com estem ara”.\nPau Fabregat de @MaestratViu : “Al Maestrat el provincianisme és molt present. No hi ha sentiment valencià ni comarcal” #semival17 pic.twitter.com/cfgRi8t2rJ\nLa segona part de la jornada la va protagonitzar la competència lingüística, un tema que van abordar el secretari autonòmic de Justícia, Administració Pública, Reformes Democràtiques i Llibertats Públiques, Ferran Puchades; el president de l’ELEN (European Language Equalitý Network) i membre d’Intersindical Valenciana, Ferran Suay; i la professora de Dret Constitucional i especialista en drets lingüístics, Vicenta Tasa. La taula la va moderar Nathalie Torres, sòcia de l’ACV Tirant lo Blanc i subdirectora general de Política Lingüística i Gestió del Multilingüisme de la Generalitat Valenciana.\nFerran Suay va insistir en la necessitat de defensar que la competència lingüística va més enllà d’un requisit per a accedir a un lloc de treball: “La competència fa referència a la capacitat d’usar una llengua, cosa que no assegura un requisit”.\n.@FerranSuay defensa l’ús del terme “competència” en lloc del de “requisit” #semival17 pic.twitter.com/M1OEneEGem\nFerran Puchades, per la seua banda, va explicar què suposarà a la pràctica la implantació de la competència lingüística a tots els àmbits de l’administració, aixó com els detalls sobre aquesta qüestió que inclourà la nova Llei de Funció Pública en la qual hi treballen des de la seua conselleria.\n.@ferranpuchades : “Som l’únic territori que no havia regulat en l’àmbit de l’administració pública l’ús de la llengua pròpia” #semival17 pic.twitter.com/zljupRqKif\nFinalment, Vicenta Tasa va insistir en el concepte de “seguretat lingüística” i el la defensa del dret dels valencians i valencianes a dirigir-nos a l’administració i ser atesos en la nostra llengua. A la seua tesi doctoral, Tasa proposa la modificació de la Constitució per a reconéixer l’oficialitat de les diferents llengües de l’Estat i aconseguir així eixa seguretat lingüística.\nVicenta Tasa: “És una fal·làcia que demanar la competència lingüística vaja en detriment de la qualitat dels professionals” #semival17 pic.twitter.com/PonsFI8VqE


Arrimadas: la llei de transitorietat vol tapar la "vergonya" de la manifestació antiterrorista - Diari de Girona\nArrimadas: la llei de transitorietat vol tapar la "vergonya" de la manifestació antiterrorista\nLa líder de Cs es presenta com a "alternativa" en unes eleccions "de veritat" i critica els que "busquen un nou tripartit amb ERC"\nLa líder de Cs al Parlament, Inés Arrimadas, ha opinat aquest dilluns que la presentació pública de la Llei de Transitorietat per part de JxSí i la CUP vol "intentar passar pàgina a corre-cuita" de la manifestació antiterrorista de dissabte passat on "alguns se senten avergonyits de la imatge que es va donar", a causa, segons ella, de les discrepàncies polítiques i la presència d'estelades. En roda de premsa al Parlament, Arrimadas s'ha congratulat que "alguns ja parlin de noves eleccions", amb "urnes de veritat", i ha presentat el seu partit com a "alternativa", criticant alhora els partits que "busquen un nou tripartit amb ERC".\nDesprés de donar el seu condol per la mort de la setzena víctima dels atemptats, Arrimadas ha fet una dura crítica als sectors independentistes que van mostrar banderes estelades i crítiques al rei durant la manifestació del dissabte. "Era important i una oportunitat mostrar al món i als terroristes la nostra unitat i la solidaritat amb les víctimes, per deixar de banda les discrepàncies polítiques", ha dit. "En general va ser així, però l'ANC i alguns partits van preferir mostrar més el seu rebuig a Espanya que als terroristes", ha explicat, i ha afegit que "s'ha vist que són una minoria, la majoria va deixar les discrepàncies a casa".\nPer això, segons ella, "alguns se senten avergonyits de la imatge que es va donar" i han volgut "presentar la llei per intentar passar pàgina a corre-cuita, amb improvisació, opacitat, nervis". "S'apropa la fi del processisme, són els darrers moments, i ja es comença a parlar d'eleccions, és una bona notícia", ha dit, i ha afegit que el procés "és una presa de pèl a la gent que legítimament té aquesta opció política". "Volen aprovar-la en 30 dies quan no tenen ni majoria per canviar l'Estatut", ha conclòs.\nSegons Arrimadas, la llei no entrarà en vigor, perquè "en democràcia, per sort, els polítics tenen límits, com la llei democràtica i el sentit comú", i està convençuda que el Tribunal Constitucional la suspendrà, perquè "és una barbaritat". "No s'han atrevit a portar-la a Mesa del Parlament, no saben què fer", ha assegurat. Tampoc creu que sigui necessari que l'article 155 de la Constitució espanyola, el de suspensió de l'autonomia, s'arribi aplicar, ja que les lleis no arribaran a entrar en vigor.\nSobre les possibles eleccions després de l'1 d'octubre, ha dit que és una "bona notícia" que es facin "amb urnes de veritat, amb junta electoral i no voluntaris de l'ANC". Així, ha dit que "Cs fa deu anys que es prepara per ser alternativa, que haurà de ser liderada pel principal partit de l'oposició". Però ha criticat que "alguns pensen més en formar tripartit amb ERC després d'eleccions".


Arxius de Xec regal - Nadal\n+34 93 898 80 11 nadal@nadal.com\nVinagre de verema tardana\nMostrant els 9 resultats\nL’essència de Nadal\n18 €/persona - Nens gratuït\nUn recorregut per les principals etapes del procés d’elaboració del vi escumós i vins blancs de qualitat on realitzarem una visita a les vinyes i a la cava fundacional, a més de 20 metres de profunditat. Més informació\nVisita i tast\nMínim 2 pax – màxim 30 pax\nDe dilluns, dimecres i divendres:\nDissabtes i diumenges:\n10.00h, 11.00h i 12.00h Excepte: 1 al 6 de gener, 24 juny, 25 i 26 de desembre\nCompra el teu xec regal\nL’essència de RNG\n45 €/persona - Nens gratuït\nEssència de RNG van néixer per rendre homenatge a Ramon Nadal Giró, fundador de Nadal l'any 1943. Només s'elabora de collites excepcionals de xarel•lo.. Més informació\nL’essència de Salvatge\n28 €/persona - Nens gratuït\nSaps per què li diem Salvatge? Coneixes la història del Salvatge rose de Nadal? Doncs vine a gaudir de L'essència de Salvatge. Més informació\nBombolles & Formatges\nT’ensenyem a gaudir de les diferents textures i olors del formatge en perfecta harmonia amb el vi escumós de qualitat, buscant contrastos o complementarietats. Més informació\nVisita i tast amb maridatge\nMinim 2 a 30 persones\n10.00h, 11.00h i 12.00h\n1 al 6 de gener, 24 juny, 25 i 26 de desembre\nBombolles & Ibèrics\nEntra en un univers de contrastos! amb els ibèrics de Monteparra (Guijuelo) units amb els vins escumosos de Nadal.Més informació\nMínim 2 a 30 persones\nDe dilluns a divendres: 11.00h Dissabtes i diumenges: 10.00h, 11.00h i 12.00h Excepte: 1 al 6 de gener, 24 juny, 25 i 26 de desembre.\nBombolles & Xocolata\nÉs el moment d’obrir tots els sentits i deixar-se portar per una explosió d’aromes, textures, sabors, i colors. T’ajudem a descobrir els grans secrets d’aquesta delícia asteca.Més informació\n2h aprox .\nVisita, tast i xocolates\n10.00h, 11.00h y 12.00h\nExcepte: 1 al 6 de gener, 24 juny, 25 y 26 de desembre\n7 vins i 7 Formatges. Set pecats inconfessables\nDe les set meravelles als set pecats capitals, visita el celler i les vinyes, i descobreix com lliguen set escumosos i vins blancs nobles amb set formatges escollits per a l’ocasió per un autèntic mestre formatger. I no et privis de pecar! Més informació\nMinim 6 a 30 persones\nNadal & Mehari\n65 €/persona - 49€ Nens\nGaudeix de tota una experiència amb la visita Finca Nadal de la Boadella i la cava fundacional i remata-ho amb un passeig en Mehari entre vinyes. Més informació\nRuta en Mehari, Visita amb degustació.\nMínim 2 pax – Màxim 4 pax ( fins a 8 cotxes)\n*Nens. Alçada mínima 1,40 m ja que no es pot posar alçador.\n*Experiència mínima 3 anys amb carnet de conduir.\nDilluns, dimecres, divendres, dissabte i dimenge:\n10.00h mehari, 11.00h visita Excepte: 1 al 7 de gener, 24 juny, 25 i 26 de desembre\nUn cop rebuda la confirmació de disponibilitat per part de Nadal, els facilitarem el número de compte on fer el pagamet de l’activitat. En cas de no rebre el comprovant de pagament abans de les 48 hores anteriors al dia de l’activitat a l’adreça visita@nadal.com considerarem que la reserva no està confirmada i no podrem garantir el servei.\nPedalant per la vinya.\nArriba amb tren a Subirats o Vilafranca, i desplaça’t fins al celler amb bicicleta elèctrica gaudint dels camins entre vinyes.Més informació\n4h. 10:10h Arribada a l’estació 11:30h Visita i degustació 13h Tornada a l'estació\nRuta fins a Nadal i Tornada, Visita i Tast\nDe dilluns a diumenge.\n1 al 7 de gener, 24 juny, 25 i 26 de desembre\nBicicleta convencional: 29€/persona Bicicleta elèctrica*: 39€ /persona Nens (bicicleta convencional): 14€ persona Lloguer cadireta nens fins a 25kg: 5€ Lloguer gps opcional 15€ *Podran utilitzar una bicicleta elèctrica a partir de 1.55 m\nNadal tanca la millor verema dels últims vint anys\nA punt les primeres ampolles de Nadal Salvatge amb el segell de la marca col•lectiva Corpinnat\nNadal enceta una nova etapa amb CORPINNAT\nUs presentem el nou RNG 20 Brut Nature 1997\nLa verema del 2018, 75 anys destinats a l’elaboració de cava\nFinca Nadal de Boadella\nTorrelavit - (Barcelona) Espanya\nTel: +34 607463052\nEl nostre lloc web www.nadal.com utilitza una tecnologia anomenada 'cookie', amb la finalitat de poder obtenir informació sobre l'ús del lloc web, millorar l’experiència de l’usuari i garantir el seu correcte funcionament.OkNoPolítica de cookies


mayo 2021 - Joieria i Rellotgeria Sira's Joies\nModa en joieria de plata\nmayo 20, 2021 septiembre 8, 2021 Jesus19-66\nJa fa temps que existeix la moda en joieria de plata a les botigues, aparadors i xarxes socials. Si a les xarxes socials, el nou aparador per la joieria tant en plata com en or.\nSense por i amb empenta la joieria de plata ha anat obrint camí, i ara amb els banys de rodi i or les peces de joieria en plata són molt especials.\nTenim la botiga a Nou Barris davant del Mercat de la Mercé i a prop de la plaça Virrei Amat\nLes arracades d’aro han irromput per poder lluir diferents models combinats en les orelles, amb circonites, tant blanques com de color.\nColor a les circonites en plata.\nModels de polseres combinables entre si per donar color als nostres complements.\nPolseres amb un «toc»\nEls anells de plata, moltes vegades complicats per la varietat de mides.\nAmb el nou acabat d’anell obert, vam aconseguir que sigui molt més fàcil la seva venda. Aquest acabat ens permet variar les mesures amb facilitat i permet triar el model que prefereixi el nostre client.\nEstem a sirasjewelry.com i a Sira’s Joies , la nostre botiga, a Sant iscle, 6 08031 davant del Mercat de la Mercé.\nAnells de plata oberts\nModa, Plata925\tjoieria en plata\tDejar un comentario\nConeix les arracades «ear cuff»\nmayo 6, 2021 mayo 6, 2021 Jesus19-66\nConeix les arracades ear cuff, arracades individuals de posar i treure que ens permet variar ràpidament.\nAquestes arracades es venen a les joieries de forma individual, gairebé tots les arracades que venem a les joieries són per parella. Aquestes es portan individualment i per tant les venem d’una en una.\nDiferents models de ear cuff\nAquestes arracades tenen molta versatilitat, ens permeten creacions especials i individualitzades.\nEls nostres models són en plata, simplement plata o combinats amb pedres que els donen color.\nAquestes arracades poden ser amb un simple fil de plata o més visibles, més gruixuts per poder-los fabricar només amb plata o amb alguna combinació de pedra.\nTreballem amb plata en el seu propi color o amb plata daurada, només els nostres complements o el nostre gust ens marcarà el color.\nVeniu a veure’ns i us els proveu. També tenim música.\nModa, Plata925\tarracades dona\tDejar un comentario


Molt fort: Un botiguer de Barcelona, apunyalat per un producte de menys d'1 euro\nEl botiguer va rebre dues ganivetades després d'enxampar els joves robant un producte d'1 euro | Mossos d'Esquadra\nUn botiguer del Baix Llobregat, apunyalat per un producte que costa menys d'un euro\nLa víctima va necessitar una intervenció quirúrgica per recuperar-se de les ferides\nJúlia Navarro / ACN divendres, 25 de setembre 2020 - 19:10h\nEls Mossos d'Esquadra han detingut un jove de 18 anys i una menor per un robatori violent en un comerç de Sant Joan Despí, a la comarca del Baix Llobregat. Els dos nois van intentar robar un paquet de paper de fumar –val menys d'un euro–, però van ser sorpresos pel botiguer. La reacció dels lladres va ser clavar-li dues ganivetades a l'home.\nLa víctima va necessitar una intervenció quirúrgica per a curar-se\nEl botiguer es va haver de sotmetre a una intervenció quirúrgica per curar-li les ferides. Els fets van tenir lloc a principis de setembre i la policia va poder detenir els agressors aquest dimarts. La menor va passar a disposició de la Fiscalia de Menors i l'home, amb un antecedent anterior, va passar a disposició judicial. El jutge ha ordenat la seva llibertat amb càrrecs.\nUn escorxador d'Osona acomiada un treballador acusat d'assetjament sexual\nUna empresa d'Osona, GCT Plus Facility Services, ha acomiadat aquest divendres l'encarregat de neteja que dues treballadores de l'escorxador Esfosa de Vic van denunciar per presumpte assetjament sexual i amenaces. Consideren que els fets denunciats són una falta greu al conveni col·lectiu de l'empresa i s'ha fet un acomiadament disciplinari.\nL'empresa ja l'havia apartat del seu lloc després d'obrir-li un expedient. D'altra banda, el Jutjat d'Instrucció número 5 de Vic ha dictat una ordre d'allunyament contra ell, que no podrà acostar-se a menys de 100 metres de les denunciants.\nSegons l'ordre dictada pel jutjat, el denunciat té prohibit acostar-se a menys de 100 metres de les dues treballadores que l'han denunciat. A més a més, se li prohibia poder coincidir el mateix torn de treball que elles, una mesura que ara no caldrà aplicar després que l'empresa ha decidit acomiadar-lo aquest divendres. Amb aquesta ordre d'allunyament, el jutjat dona resposta a la petició de protecció que havien fet les demandants mentre el cas està en fase d'investigació.\nUna de les víctimes va explicar aquest dimarts als mitjans que temia per la seva vida perquè l'home l'havia amenaçat de mort. També va detallar que havia tardat quatre anys a fer-ho públic perquè tenia por i perquè creia una sola persona «no faria res». Aquesta setmana ha volgut trencar el silenci i animar altres víctimes a fer el mateix.\nEl risc de rebrot a Catalunya supera la barrera dels 200 (215) i l'Rt puja fins a l'1,13\nEl govern espanyol descarta un nou confinament general.\nRaquel Bollo va lluir el vestit al programa 'Sálvame'\nVioleta Magrinyan al plató de Supervivientes el dia del seu retorn de la illa\nLa policia francesa ha detingut deu persones per l'assassinat d'un jove de 22 anys\nDonald Trump titlla de molt estrany el recompte de vots en alguns estats\nAlcarràs multiplica per quatre la capacitat de la microdeixalleria del Parc de la Via\nImatge de gent passejant per la Rambla decorada per Nadal\nTemps catalunya setmana 16 22 novembre 2020\nEl grup criminal utilitzava cases en urbanitzacions de diferents poblacions del territori\nSurt a la llum el dineral que Jorge Javier s'ha gastat a Eivissa aquest estiu\nAlejandra Rubio al plató de La isla de las tentaciones\nImatge de la Policia Local d'Alacant


Guitarra, rondalla o cant a l’escola de música “Les Folies” de Forcall i Todolella | DiaDia\nInici Els Ports Guitarra, rondalla o cant a l’escola de música “Les Folies” de Forcall...\nGuitarra, rondalla o cant a l’escola de música “Les Folies” de Forcall i Todolella\nEscola de Música "Les Folies"\nPer segon curs consecutiu Ruralmusic proposa a Forcall i Todolella un interessant projecte per posar en marxa una escola de música a Forcall i Todolella. La iniciativa abasta totes les edats i pretén acostar les notes a tots els colectius. Els dissabtes hi haurà activitats per a xiquets i grans. Així s’ha previst un jardí musical en el que els xiquets i xiquetes d’entre 3 i 6 anys podran aprendre música de manera lúdica i divertida, amb activitats de cant, ball i pràctica d’instruments.\nEscola de Música “Les Folies”\nEls més grans, entre 7 i 12 anys podran aprendre instruments de corda o percussió i rebran classes de bandúrria, llaüt i guitarra, així com percussió. L’objectiu és crear un grup de rondalla. Els grans podran aprendre o perfeccionar-se en els instruments de corda per crear una rondalla. Aquest col · lectiu tindrà els nous alumnes i amb els de ursos anteriors. L’escola musical també oferirà la possibilitat d’aprendre cant coral amb acompanyament de piano o òrgan. Les inscripcions finalitzen el proper 20 de setembre.


El curs de Freeski engloba principalment “freestyle” (figures i trucs en aeris i sobre mòduls que podem trobar en un snowpark) i “freeride” (descens en neus no trepitjades i fora pista dins el domini esquiable de l’estació).\nEl curs va adreçat a tots aquells esquiadors i esquiadores, amb un nivell d’esquí alt, que els hi agradi tant treballar tècnica en pista, com la tècnica que comporta estar dins d’un snowpark, l’edat per formar part de l’equip de Freeski és de vuit anys a divuit anys.\nCurs de Freeski (4h/33 dies + sessions en sec)\nA partir de 8 anys (amb una base tècnica prèvia).\nDes del 27 de desembre fins al 27 de març.\nData límit d’inscripció: 30 de novembre.


El nou Pla Jove de Montornès comença a rodar - Ajuntament de Montornès del Vallès\nPortada > Comunicació > Notícies > El nou Pla Jove de Montornès comença a rodar\nEl nou Pla Jove de Montornès comença a rodar\nAquest dissabte 7 de novembre a partir de les 20 h se celebrarà al Teatre Municipal la jornada de presentació del nou Pla Jove de Montornès 2015 - 2019, el segon pla integral que recull les línies de les polítiques municipals adreçades a la població juvenil per als propers 4 anys.\nEl Pla Jove té la voluntat d’oferir oportunitats, recursos i serveis perquè la joventut pugui viure plenament; i pretén promoure’n l’emancipació i l’exercici de la lliure ciutadania.\nMés de 250 joves de Montornès i 11 tècnics municipals han treballat els darrers mesos per proposar les 49 actuacions incloses en el Pla. Les propostes s’han articulat en quatre línies estratègiques.\nUna d’aquestes línies és la dedicada a l’emancipació i l’autonomia (educació, ocupació i habitatge) de la qual destaca l’impuls a l’oferta de formació postobligatòria. La participació i dinamització juvenil és un altre dels eixos, així com la promoció de la salut (benestar i esports) que inclou el Pla Estratègic de Prevenció d’Addiccions (PEPA). Finalment, en la línia estratègica denominada creació cultural, cohesió social i vertebració territorial s’ha integrat un futur equipament juvenil a Montornès Centre.\nLa joventut, protagonista també de la festa de presentació\nLa presentació prevista per al dissabte 7 de novembre a les 20 h al Teatre Municipal, es planteja com una festa participativa en què de manera atractiva, distesa i propera, es donaran a conèixer les actuacions incloses en el projecte, amb moments d’intercanvi entre assistents. La dinàmica serà teatralitzada, i hi haurà música en directe a càrrec de grups locals i un sopar amb cocktails saludables.\nEl primer Pla Jove Local de Montornès es va redactar per al període 2010 - 2014. Entre el juliol de 2014 i el febrer de 2015, es va engegar el procés d’elaboració del nou pla que serà aprovat en el Ple ordinari d'aquest dijous 5 de novembre.\nEl jovent decidirà el model del nou Centre Juvenil


El Banc d'Espanya avisa que les alternatives laborals per a treballadors del comerç i l'hostaleria són "escasses" La República\nEl Banc d’Espanya avisa que les alternatives laborals per a treballadors del comerç i l’hostaleria són “escasses”\nACN Barcelona.-El Banc d’Espanya ha advertit que els treballadors de l’hostaleria, la restauració i del comerç poden tenir “alternatives escasses” si s’han quedat sense feina com a conseqüència de la […]\nACN Barcelona.-El Banc d’Espanya ha advertit que els treballadors de l’hostaleria, la restauració i del comerç poden tenir “alternatives escasses” si s’han quedat sense feina com a conseqüència de la pandèmia per la “limitada intensitat” de l’ús de les noves tecnologies de la informació i les comunicacions, l’escriptura, la lectura i les habilitats numèriques”. Per aquest motiu, demana que en aquests sectors més afectats es potenciï la seva formació per “facilitar el trànsit cap a noves vacants”. No obstant això, els treballadors relacionats amb el transport de mercaderies i altres activitats d’oci o recreacionals podrien tenir més oportunitats” en altres àrees per l’augment de compres per Internet o l’augment de l’oci a casa.\nEn tot cas, el butlletí del Banc d’Espanya, que porta per títol ‘Transferibilitat d’habilitats dels treballadors en els sectors potencialment afectats després de la covid-19’, assenyala que hi hauria una excepció entre els treballadors de l’hostaleria i el comerç on les TIC fossin “rellevants”, com per exemple l’allotjament turístic o d’altres de curta durada, ja que podrien trobar opcions en altres activitats relacionades amb les telecomunicacions. El Banc d’Espanya també considera que si el comerç de productes alimentaris adquirís una major importància, en la línia dels canvis en la cistella de la compra de les llars, podria arrossegar una part dels professionals de l’hostaleria. L’informe inclou les conseqüències de la pandèmia en la demanda dels ciutadans i mostra que les vendes per Internet han passat del 15% d’abans del confinament al 22% i una caiguda molt notable d’articles com el mobiliari, el cuir o el calçat, l’oci i l’entreteniment, entre d’altres, mentre que va augmentar el pes d’altes productes de primera necessitat relacionats amb l’alimentació i la salut. Quant a l’ocupació, a excepció dels serveis essencials durant aquesta pandèmia, s’han perdut treballadors en quasi tots els sectors, amb descensos de fins el 8%, i veu “plausible assumir que les activitats relacionades amb el turisme seguiran presentant una demanda molt dèbil” així com l’oci de masses per l’obligació de mantenir un distanciament social mentre no hi hagi una vacuna per la covid-19.


La publicitat més nadalenca | Aleix Cabrera\nLa publicitat més nadalenca\n13 Desembre 2012 · by Aleix Cabrera\t· in Articles, Comunicació.\t·\nPER NADAL, TORNEN A CASA ELS ANUNCIS de cava, torrons i joguines, i sovint altres productes que no hi tenen res a veure també es vesteixen per festes. Alguns s’han convertit en clàssics que el teleespectador espera veure des del sofà, mentre que d’altres sorprenen per la novetat.\nFreixenet – Brindo per…\nSens dubte, l’espot de Freixenet és tot un clàssic d’aquestes festes, però enguany ha estat també un dels que ha sorprès. La marca de cava ha trencat amb una tradició de 34 anys –poca broma, doncs– en què l’anunci girava entorn un grup de noies primes i joves disfressades de “bombolletes” i una estrella o dues del món del cinema o la música. Des de l’any 1977, ens han desitjat “bones festes” personatges tan singulars com Gene Kelly, Cristopher Reeve, Kim Basinger, Penélope Cruz o Shakira. Aquest cop, però, Freixenet ha decidit que l’estrella ets tu i ha decidit buscar-la fora. Aprofitant el poder de les xarxes i del crowdsourcing –aprofitar el talent de gent diversa–, però també tocant de peus a terra davant la crisi econòmica actual, la marca de cava va convocar un concurs d’espots en què els participants expliquessin per què valia la pena brindar, seguint la frase “Brindo per…”. El director de cinema Bigas Luna s’ha encarregat de muntar fragments de les millors propostes i el resultat és un espot fresc, dinàmic, plural i entranyable. Brindem per aquesta aposta!\nAnna de Codorniu 2012\nCodorniu tampoc falta a la cita. Aquest cop, però, ho ha fet subratllant un cava en concret, Anna, i també s’ha diferenciat d’allò que solia fer: espots festius, amb estètica de videoclip, amb predomini d’un tema musical i sempre vinculats a la Mediterrània, un concepte que fa uns anys també és “leitmotiv” d’una marca de cervesa. El cava català s’ha adaptat als nous temps, empatitza amb els joves talents que decideixen buscar fortuna fora del país i plantifica la protagonista a Nova York per fer realitat els seus somnis, tot i què això del somni americà ja està un xic gastat i els destins per provar fortuna s’han ampliat de forma considerable. L’escumós amb nom de dona ens subratlla la importància de perseguir el millor d’un mateix, sent un mateix i actuant des del cor.\nLoteria de Nadal – La fàbrica dels somnis\nUn espot que no pot faltar i que només trobem durant aquestes festes és el de la rifa de Nadal. Lluny queden ja aquells espots tan “marca de la casa”, amb música del ‘Doctor Zhivago’, de Maurice Jarre, en blanc i negre i personificant la sort amb l’actor Clive Arrindell, que va ser el calb de la loteria de 1998 a 2005. Entre el 2006 i el 2009, les campanyes nadalenques de “Loterías del Estado” s’han centrat en les persones, ja sigui a través de les tradicions o els valors. Finalment, el 2010, el 2011 i també enguany, la rifa recorre al món de la fantasia per delectar-nos amb un dels seus contes. Entra en joc la deessa fortuna, el nen interior que tots portem dins i, per tant, fet de jugar –també a la loteria. El 2011, l’agència Grey obre les portes de l’univers oníric de “La fàbrica dels somnis“, que d’alguna manera ens retorna a l’eslògan del calb: “els teus somnis juguen a la loteria”. És tan gran aquesta factoria, que enguany, l’agència Grey ens en descobreix una altra cara. Manté la banda sonora de ‘Edward Scissorhands’ de Danny Elfman, però es recrea en la construcció de l’univers oníric i fa del repartiment de la sort una narració èpica.\nTurró de Suchards – Fet amb els teus somnis\nMentre que el 1880 continua sent “el turró més car del món” i El Almendro el de “torna a casa per Nadal”, el de Suchards ens revela què està fet de somnis. De nou, el concepte oníric tant en el contingut com en la forma. L’anunci també es modernitza en incorporar la possibilitat de descobrir el tema musical de Maldita Nerea amb l’aplicació mòbil Shazam i el factor solidari en assegurar un donatiu al Banc d’Aliments per cada descàrrega de la cançó.\nEl refresc que no necessita presentacions també és un habitual d’aquestes festes i persisteix en voler mantenir l’estatus de “repartidor de felicitat”. D’una banda, amb un espot que combina simpatia i joc amb valors com la generositat i la solidaritat, tan propis de l’esperit nadalenc, i planteja a diverses persones què farien amb 100 euros. Però a pocs dies per acabar l’any, introdueix un nou concepte, el de “positivitat” per adjectivar l’actitud i la mirada per al 2013. Les imatges, captades per càmeres de seguretat del món, capten “lladres de petons”, “carteristes honestos” i tota mena de situacions que fan creure que un món millor és possible. L’espot és obra de Young&Rubicam Argentina.\nDe l’altra, un espot clàssic en què no hi falten Pare Noels, neu, família, llars i, en la versió espanyola, David Bisbal.\nSamsung – Santa’s work trip\nQui ha sabut donar un altre aire al Pare Noel ha estat Samsung en presentar la funció S Beam dels mòbils Galaxy S III i Galaxy Note. Una mica de romanticisme?\nPerò si hi ha un anunci entranyable en aquestes festes és la història ‘The Journey’ sobre el tema musical ‘The power of love’, interpretat per Gabrielle Aplin.\n[Publicat a l’Obrellaunes.cat de la UVIC / Imatge: Susan E. Adams / Flickr]\nEtiquetes: Nadal, publicitat, televisió\n← Bye bye Brubeck\nHervé Bois: “La gent està cansada de prospectes institucionals massa correctes i ben escrits” →


Rovira: «Si Rajoy no vol vies unilaterals, no ha d'aixecar-se de la taula de diàleg» | NacióDigital\nper Albert Prieto , 11 de desembre de 2017 a les 15:17 |\nMarta Rovira, durant la visita a les instal·lacions de Leitat, a Terrassa | ACN\nLa candidata número 2 d'ERC, Marta Rovira, ha respost Mariano Rajoy després que el president espanyol amenacés amb aplicar novament l'article 155 després de les eleccions del 21 de desembre en funció de les decisions que prengui l'independentisme. "Si Rajoy no vol que existeixin vies unilaterals, el que ha de fer és no aixecar-se de la taula de diàleg", ha manifestat Rovira.\nLa republicana ha criticat les "decisions unilaterals" del president espanyol que han tingut "unes conseqüències nefastes" i que "han degradat l'estat democràtic i de dret", com ara la intervenció de les finances de la Generalitat, la suspensió de l'autonomia a partir de l'article 155 o l'exercici de la violència policial i judicial.\nRovira ha fet aquestes afirmacions des del centre tecnològic Leitat, a Terrassa, des d'on també ha criticat la "repressió econòmica" de l'Estat i el seu discurs sobre Catalunya, que "genera pànic", segons la número 2 dels republicans. Rovira ha visitat les instal·lacions del centre acompanyada dels seus responsables i d'altres candidats de la llista d'ERC a les eleccions, com Alba Vergés, Marc Sanglas i la terrassenca de MES Carme Labòria.\nEn aquest sentit, Rovira ha denunciat el decret exprés per facilitar la sortida d'empreses de Catalunya i ha responsabilitzat el govern espanyol del fet que Barcelona no hagi estat triada com a seu de l'Agència Europea del Medicament. Citant la consultoria internacional KPMG, ha posat sobre la taula la corrupció política i el frau fiscal a Espanya, la poca inversió en investigació, desenvolupament i recerca, i la manca de connectivitat de l'aeroport de Barcelona.\nElogis a la gestió financera de Junqueras\nRovira ha destacat la "bona gestió de les finances de la Generalitat" amb Oriol Junqueras al capdavant. La republicana ha defensat les actuacions del vicepresident del Govern i conseller d'Economia, i ha al·legat que s'ha passat a pagar a les farmàcies a 60 dies en comptes de 90, s'ha posat en marxa l'Agència Tributària Catalana i s'han fet aflorar 400 milions d'euros del frau fiscal.\nPere Aragonès, secretari d'Economia de la Generalitat, ha criticat la "guerra econòmica, de desprestigi i legislativa" de l'estat espanyol i ha remarcat la necessitat de "recuperar l'autogovern financer de la Generalitat" just després del 21-D, amb la formació d'un Govern fort "que torni a aportar credibilitat".\nTant Rovira com Aragonès han tornat a reclamar la llibertat del vicepresident i conseller d’Economia, Oriol Junqueras. Pel que fa al recurs del president d'ERC per sortir de la presó, Rovira s'ha mostrat cautelosa. Segons el seu parer, qualsevol decisió del jutge arribaria "tard" perquè "assumir les eleccions" convocades pel govern espanyol "hauria de ser suficient" per tenir Junqueras en llibertat.\n21 de desembre: eleccions Parlament 2017, Política, Marta Rovira, ERC, Pere Aragonès, Leitat, Eleccions Parlament 2017, 21-D\nDiàleg amb qui vulgui dialogar\nPer Anònim el 11 de desembre de 2017 a les 17:47\nS´imposarà el diàleg, però a través d´un arbitratge nacional i internacional entre persones externes a la política o aparell de partit després del 21-D.\nPer Anònim el 11 de desembre de 2017 a les 15:36\nSou tosuts que voleu que dialogui un dictador ? La llibertat no es demana s,agafa i prou Adéu caspanya


Espoli consumat | ACN | lleida | Patrimoni | El Punt Avui\nlleida - 11 desembre 2017 15.12 h\nEspoli consumat contra Catalunya\nLes obres ja es troben al monestir de Vilanova de Sixena\nEl govern d’Aragó denuncia que falta una de les 44 peces de Sixena i que algunes estan “molt deteriorades”\nTensió entre la policia i els manifestants a la porta del Museu de Lleida pel trasllat de les obres d’art\nManifestants i policia, davant del Museu de Lleida ORIOL DURAN.\nManifestants i policia ORIOL DURAN.\nEnfrontaments davant del Museu de Lleida ORIOL DURAN.\nCordó dels Mossos al Museu de Lleida ORIOL DURAN.\nPolicia i ciutadans a Lleida ORIOL DURAN.\nLa Guàrdia Civil al Museu de Lleida ORIOL DURAN.\nPrestatgeries del Museu on hi havia obres de Sixena JOSÈP BOYA.\nL'exposició buida JOSÈP BOYA.\nLa càrrega de les obres ORIOL DURAN.\nOperaris transportant caixes al Monestir de Sixena amb algunes de les obres procedents dels Museu de Lleida. ACN.\n— LLEIDA.COM (@lleidacom) 11 de desembre de 2017\nLa consellera d’Educació, Cultura i Esport d’Aragó, Mayte Pérez, ha denunciat que falta una de les 44 peces que s’havien de traslladar a Sixena i que algunes estan “molt deteriorades”, fins al punt que ha admès que en algun cas concret la peça serà “difícil de recuperar”.\nAl seu parer, això “deixa en evidència la tasca de Catalunya” després que s’hagin sembrat dubtes sobre la professionalitat, ha dit, dels tècnics aragonesos. Pérez ha explicat que la peça “extraviada” és una tela del segle XVIII, i ha advertit que demanaran les explicacions pertinents, tot i que ha recordat que també van faltar dues obres en el trasllat que es va fer des del MNAC l’estiu de l’any passat. La consellera també ha aprofitat per titllar de “provocació” que el ministre de Cultura, Íñigo Méndez de Vigo, hagi dit que l’operació s’ha produït “amb normalitat”.\nPérez ha constatat que aquest dilluns és un “dia històric” per a Aragó, amb qui “es fa justícia en l’ampli terme de la paraula, no només en l’àmbit jurídic”. Després de desvincular el trasllat de l’aplicació del 155, ha carregat contra l’actuació del Ministeri de Cultura per haver interposat un recurs en nom de la Generalitat per intentar impedir el retorn de les peces. La consellera ha considerat una “provocació”, a més, que Méndez de Vigo hagi dit que l’operació s’ha realitzat amb normalitat. “Que digui normalitat quan hem entrat a les 4 de la matinada és una absoluta provocació”, s’ha queixat.\nEn aquest sentit, ha indicat que l’operatiu de seguretat ha estat “important” perquè la situació era “difícil” a Lleida, però a més ha avançat que només han trobat 43 de les 44 peces que havien de traslladar-se. A això li ha sumat el fet que algunes obres estiguin “en un estat molt deteriorat” i que fins i tot faci que puguin ser difícils de recuperar en algun cas. “Aquests dubtes que se sembren i que insulten el rigor i la professionalitat dels tècnics aragonesos deixen en evidència també la tasca de Catalunya”, s’ha queixat.\nEn tot cas, Pérez ha parlat “d’èxit col·lectiu”, de tots els governs d’Aragó, independentment del color, i també de la societat civil i dels ciutadans.\nPer la seva part, l’alcalde de Villanueva de Sixena, Ildefonso Salillas, ha remarcat que s’ha pogut demostrar que el que va passar fa anys al monestir va ser una “injustícia”, i ha opinat que l’arribada de les peces del Museu de Lleida serà un “bàlsam” que curarà una mica les “ferides”. Ara bé, ha recordat que “encara queda molt per recuperar”, i ha fet referència a les pintures murals que estan al MNAC, tot i que ha indicat que aquest és un judici “molt més senzill”.\nUna jornada molt tensa\nLes primeres obres d’art del monestir de Sixena han començat a sortir del Museu de Lleida passades les 12.15 hores, després d’un procés d’embalatge que ha durat prop de 8 hores, enmig d’un ambient tens entre les centenars de persones concentrades fora de l’edifici. Els veïns de Vilanova de Sixena han començat a acostar-se fins al monestir, situat fora de la localitat, per veure com arriben els béns del cenobi des de Lleida.\nUn camió de mudances, de l’empresa Feltrero, s’ha situat a aquesta hora davant de la porta del magatzem del Museu de Lleida per carregar les, finalment, 43 obres i traslladar-les avui mateix fins al municipi d’Osca.\nLes centenars de persones que es congregaven a aquesta hora davant del museu de Lleida, que s’hagi protegit per un fort dispositiu dels Mossos d’Esquadra, han cridat diverses consignes contra el trasllat de les obres, com “manos arriba, esto es un atraco”, “lladres” o “Espanya ens roba”.\nLa secció cinquena de la sala contenciosa administrativa del Tribunal Superior de Justícia de Catalunya (TSJC) ha rebutjat adoptar les mesures cautelars que reclamava el Museu de Lleida, que pretenia paralitzar el trasllat a Sixena de les 44 -obres en litigi. En realitat han estat 43, ja que una de les peces està desapareguda. L’equipament cultural impugnava, d’una banda, l’ordre del Ministeri de Cultura del passat 28 de novembre que establia que calia complir amb les resolucions judicials i executar el retorn de les obres, però també es queixava de la “inactivitat” del Departament de Cultura, fent referència al ministre que el lidera en aplicació del 155. El tribunal remarca que Íñigo Méndez de Vigo es limita a complir l’ordre d’un jutjat i que aquesta és una qüestió que ha de continuar la seva via civil.\nAvui, la imminent sortida de les obres de Sixena del Museu de Lleida ha comportat aquest dilluns al matí escenes de tensió entre els Mossos d’Esquadra que han format un perímetre de seguretat a l’exterior de l’equipament i uns tres-cents manifestants que demanen que les obres no surtin cap a l’Aragó després que la Guàrdia Civil s’hagi personat aquesta matinada per endur-se-les. A l’exterior, s’hi han pogut sentir crits com “Ros dimissió!” i “No mereixeu la senyera que porteu!”, dirigits als agents de la policia catalana. Passat un quart d’hora del forcejament entre els mossos i els manifestants, la situació s’ha calmat relativament a l’exterior del Museu de Lleida. Tot i així, els carrers adjacents al museu es troben tallats.\nAl voltant de les quatre de la matinada, una desena de vehicles de la Guàrdia Civil s’ha personat al Museu de Lleida acompanyats per tècnics aragonesos per efectuar el trasllat a Sixena de les obres d’art en litigi. El dispositiu policial s’ha personat a l’equipament acompanyats d’una furgoneta i un camió, del qual estan descarregant caixes. Hores abans, just passada la mitjanit, també han entrat a l’equipament funcionaris del museu.\nDes d’aleshores, unes tres-centes persones s’han concentrat a fora, malgrat que els Mossos d’Esquadra tenen blindat l’entorn del museu per impedir-hi l’entrada. El termini marcat pel jutge d’Osca permetia l’entrada de la Guàrdia Civil al museu a partir d’aquesta mitjanit. Si es compleixen els pronòstics, les peces poden estar fora en poca estona.\nPer la seva part, el ministre d’Educació, Cultura i Esport, Íñigo Méndez de Vigo, ha defensat aquest dilluns que el trasllat de les obres del Museu de Lleida a Sixena s’està fent amb “professionalitat”. “Les coses s’han fet correctament, amb intel·ligència i prudència. I el més important en un estat de dret: complint les resolucions judicials”, ha argumentat Méndez de Vigo, que ha apuntat que hi ha funcionaris del departament de Cultura supervisant l’operació i que l’està fent la mateixa empresa que ja va participar en l’entrega d’altres peces que estaven al MNAC. El ministre ha recordat que ell sempre havia dit que respectaria les decisions judicials, perquè “és el normal i el que ha de ser”.\nTambé ha recordat que ell va interposar un recurs contra la segona providència del jutge per garantir els drets de la Generalitat, però ha remarcat que això en cap cas suposava la paralització de la sentència. Sobre la petició de l’alcalde de Lleida, Àngel Ros, perquè paralitzés el trasllat, ha insistit que ell ha mantingut correspondència amb ell i amb molta altra gent i sempre ha dit el mateix, “que s’havien de complir les sentències”. “I les sentències s’han complert.”